Document ID: 32015R0141

IZVEDBENA UREDBA KOMISIJE (EU) 2015/141
z dne 29. januarja 2015
o spremembi Izvedbene uredbe (EU) št. 367/2014 o določitvi neto zneskov, ki so na voljo za odhodke EKJS
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 16(2) Uredbe,
ob upoštevanju naslednjega:
(1)
Izvedbena Uredba Komisije (EU) št. 367/2014 (2) določa neto zneske, ki so na voljo za odhodke Evropskega kmetijskega jamstvenega sklada (EKJS), in zneske, ki so na voljo za Evropski kmetijski sklad za razvoj podeželja (EKSRP) za proračunska leta od 2014 do 2020, v skladu s členom 10c(2), členi 136, 136a in 136b Uredbe Sveta (ES) št. 73/2009 (3) ter členom 14 in členom 66(1) Uredbe (EU) št. 1307/2013 Evropskega parlamenta in Sveta (4).
(2)
V skladu s členom 7(2) Uredbe (EU) št. 1307/2013 se ocenjeni rezultat zmanjšanja plačil, ki ga sporočijo države članice in je določen v členu 11(6) navedene uredbe, da na voljo kot podpora Unije za ukrepe v okviru načrtovanja programov razvoja podeželja, ki se financirajo v okviru EKSRP, kot določa Uredba (EU) št. 1305/2013 Evropskega parlamenta in Sveta (5). Zadevne nacionalne zgornje meje so bile prilagojene z Delegirano uredbo Komisije (EU) št. 1378/2014 (6).
(3)
V skladu s tretjim pododstavkom člena 136a(1) Uredbe (ES) št. 73/2009 in tretjim pododstavkom člena 14(1) Uredbe (EU) št. 1307/2013 so Belgija, Češka, Danska, Nemčija, Estonija, Grčija, Nizozemska in Romunija Komisijo do 1. avgusta 2014 obvestile o svoji odločitvi, da določen odstotek svojih letnih nacionalnih zgornjih mej neposrednih plačil za koledarska leta od 2015 do 2019 prenesejo v načrtovanje programov razvoja podeželja, ki se financirajo v okviru EKSRP, kot določa Uredba (EU) št. 1305/2013. Zadevne nacionalne zgornje meje so bile prilagojene z Delegirano uredbo (EU) št. 1378/2014.
(4)
V skladu s tretjim pododstavkom člena 136a(2) Uredbe (ES) št. 73/2009 in tretjim pododstavkom člena 14(2) Uredbe (EU) št. 1307/2013 je Madžarska Komisijo do 1. avgusta 2014 obvestila o svoji odločitvi, da v neposredna plačila prenese določen odstotek zneska, dodeljenega podpori za ukrepe v okviru načrtovanja programov razvoja podeželja, ki se financirajo v okviru EKSRP, za obdobje od 2016 do 2020, kot določa Uredba (EU) št. 1305/2013. Zadevne nacionalne zgornje meje so bile prilagojene z Delegirano uredbo (EU) št. 1378/2014.
(5)
V skladu s členom 3(1) Uredbe Sveta (EU, Euratom) št. 1311/2013 (7) se posebna zgornja meja večletnega finančnega okvira za tržne ukrepe in neposredna plačila iz Priloge I k navedeni uredbi prilagodi v skladu s tehnično prilagoditvijo iz člena 6(1) navedene uredbe, po opravljenih prenosih med EKSRP in neposrednimi plačili.
(6)
Izvedbeno uredbo (EU) št. 367/2014 bi bilo zato treba ustrezno spremeniti -
SPREJELA NASLEDNJO UREDBO:
Člen 1
Izvedbena uredba (EU) št. 367/2014 se spremeni:
1.
člen 1 se nadomesti z naslednjim:
„Člen 1
Neto zneski, ki so na voljo za odhodke Evropskega kmetijskega jamstvenega sklada (EKJS) v skladu s členom 10c(2), členi 136, 136a in 136b Uredbe (ES) št. 73/2009 ter členom 7(2), členom 14 in členom 66(1) Uredbe (EU) št. 1307/2013, so določeni v Prilogi k tej uredbi.“
;
2.
Priloga se nadomesti z besedilom iz Priloge k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. januarja 2015

Labels: 2
15
4
6